
Проект № BG05M9OP001-2.056-0005-C01 „Заедно за добрата промяна - интегриран подход за социално-икономическа интеграция в Община Перник“ по процедура BG05M9OP001-2.056 „Социално-икономическа интеграция на уязвими групи. Интегрирани мерки за подобряване достъпа до образование“ – Компонент 2“


Бенефициент: ОБЩИНА ПЕРНИК 
Обща стойност на проекта: 1 499 958.27 лева 
100% безвъзмездна финансова помощ 

Продължителност: 22 месеца 
Дата на стартиране: 15.08.2021 год. 
Дата на приключване: 15.06.2023 год. 
Проектът е удължен! Краен срок на приключване: : 30.11.2023 год. 


Проектът се осъществява с финансовата подкрепа на Оперативна програма „Развитие на човешките ресурси“ и Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

Цел на проекта:
Основната цел на проекта е създаването и прилагането на ефективен и иновативен междусекторен модел за устойчива социално-икономическа интеграция на хора от уязвимите групи на територията на Община Перник, насочен към повишаване на качеството на живот, намаляване на бедността и спиране на предаването на бедността през поколения.
Специфичните цели на проекта са:
- насърчаването на икономическата активност и заетостта сред уязвимите групи;
- повишаване на квалификацията и подобряване на пригодността за заетост;
- подобряване на здравния статус и промоция на здравето в маргинализираните общности;
- повишаване на качествотото на живот и социална интеграция на възрастни хора и хора с увреждания;
- преодоляване на негативните стереотипи спрямо ромската общност;
- намаляване на дела на отпадналите от образователната система деца и ученици от уязвимите групи;
- подобряване достъпа до качествено образование за деца и ученици от уязвимите групи;
- подкрепа за по-лесен преход от образование към заетост.

Така дефинираните цели са в пълно съответствие с целите на Оперативна програма "Развитие на човешките ресурси" за постигането на по-висока и качествена заетост, намаляване на бедността и насърчаване на социалното включване, както и с една от основните цели на Оперативна програма "Наука и образование за интелигентен растеж" в контекста на Стратегията "Европа 2020" за намаляване на процента на преждевременно напусналите училище до под 11%. Както общата, така и специфичните цели на проекта ще допринесат пряко за постигането на Специфична цел 1 на Инвестиционен приоритет 1 от Приоритетна ос 2 на ОП РЧР - "Увеличаване на броя на лицата от уязвими етнически общности, включени в заетост, образование, обучение, социални и здравни услуги с фокус върху ромите, мигранти, участници с произход от други държави" по-конкретно по отношение дейностите по всички четири основни направления от инвестиционния приоритет, насочени към интеграция на ромите. Специфичните цели на проекта в сферата на образованието са насочени към постигането на целите на Специфична цел 1 на Инвестиционен приоритет 9ii от Приоритетна ос 3 на ОП НОИР - "Повишаване броя на успешно интегрираните чрез образователната система деца и ученици от маргинализирани общности, включително роми".

Общата и специфичната цел на проекта са в пълно съответствие с общата и специфичните цели на процедура чрез директно предоставяне на безвъзмездна финансова помощ с интегрирано проектно предложение „Социално-икономическа интеграция на уязвими групи. Интегрирани мерки за подобряване достъпа до образование“ – Компонент 2. 

Проектът включва интегриран междусекторен подход и иновативни модели за допълняемост на отделните дейности по всяко от четирите и между отделните направления на процедурата.

Очакваните резултати от изпълнението на дейностите по проекта включват:
· намаляване на безработицата и повишаване на доходите на лицата от целевата група;
· повишаване информираността на обществото и преодоляване на негативните нагласи;
· придобиване или повишаване на професионална квалификация;
· подобрен достъп до социални и здравни услуги;
· в резултат на проведените здравни профилактични прегледи ще се постигне превенция на заболявания;
· включване в обществени мероприятия на малцинствата;
· ще се създадат условия за формиране на трайни и позитивни нагласи за толерантно отношение и подкрепа към етническите малцинства.
· ще се постигнат реални и трайни резултати в образователната интеграция на учениците от етническите малцинства в Община Перник. Ще се усвоят умения за по-добро общуване и ограничаване на конфликтите. Проектът ще повлияе пряко върху мотивацията на целевата група като гарантира в голяма степен намаляване на броя на ранно напускащите училище и осигуряване на по-високо образователно ниво. Постигнатите измерими резултати от проекта и създадените партньорства и мрежи ще бъдат добра база за развитие на социалната икономика в общината. Ще се разработват нови проекти за кандидатстване по оперативните програми, насочени към подобряване състоянието и постигането на социално-икономическа интеграция на уязвимите групи във всички населени места на общината.

